Urheiluvuosi 2008

**Urheiluvuosi 2008** käsittelee vuoden 2008 merkittäviä uutisia ja tapahtumia urheilussa.

## Yleiskilpailut

* Kesäolympialaiset 8.–24.8. Pekingissä, Kiinassa. Kisoihin osallistui 10&nbsp;708 urheilijaa ennätyksellisesti 204 maasta. Kisojen menestynein maa oli isäntämaa Kiina.
* Kesäparalympialaiset 6.–17.9. Pekingissä, Kiinassa. Kisoihin osallistui noin 4&nbsp;000 urheilijaa 147 maasta. Isäntämaa Kiina oli mitalitilaston ykkönen.

## Amerikkalainen jalkapallo

* 42. Super Bowl 3.2. Glendalessa, Arizonassa. New York Giants voitti New England Patriotsin 17–14. Ottelun arvokkaimmaksi pelaajaksi valittiin Giantsin Eli Manning.

## Autourheilu

* Rallin maailmanmestaruuskauteen sisältyi 15 osakilpailua. Citroënillä ajanut ranskalainen Sébastien Loeb voitti viidennen maailmanmestaruutensa 19 pisteen erolla Fordilla ajaneeseen suomalaiseen Mikko Hirvoseen ja 57 pisteen erolla espanjalaiseen Citroën-kuljettajaan Daniel Sordoon. Loeb voitti kauden aikana 11 osakilpailua.
* Formula 1 -sarjaan kuului 18 osakilpailua. McLarenilla ajanut 23-vuotias britti Lewis Hamilton voitti maailmanmestaruuden kaikkien aikojen nuorimpana kuljettajana. Ferrarilla ajanut brasilialainen Felipe Massa hävisi hänelle vain yhden pisteen ja toinen Ferrari-kuljettaja, suomalainen Kimi Räikkönen 23 pistettä. Massa voitti kauden aikana kuusi osakilpailua ja Hamilton viisi.

## Jalkapallo

* UEFA Cupin loppuottelu 14.5. Manchesterissa, Englannissa. Venäläinen FK Zenit Pietari voitti skotlantilaisen Rangersin 2–0.
* Mestarien liigan loppuottelu 21.5. Moskovassa, Venäjällä. Englantilaisseura Manchester United voitti saman maan Chelsean rangaistuspotkukilpailun jälkeen 1–1, 6–5.
* Euroopan-mestaruuskilpailut 7.–29.6. Itävallassa ja Sveitsissä. Euroopan-mestaruuden voitti Espanja, hopealle sijoittui loppuottelun maalein 1–0 hävinnyt Saksa ja kolmannen sijan jakoivat välierien häviäjäjoukkueet Turkki ja Venäjä. Kisojen paras maalintekijä oli neljä maalia tehnyt Espanjan David Villa.

## Jääkiekko

* Naisten maailmanmestaruuskilpailut 4.–12.4. Harbinissa, Kiinassa. Yhdysvallat voitti loppuottelussa Kanadan 4–3. Pronssiottelussa Suomi voitti Sveitsin 4–1.
* Miesten maailmanmestaruuskilpailut 2.–18.5. Quebecissa ja Halifaxissa, Kanadassa. Mukana oli 16 joukkuetta. Venäjä voitti loppuottelussa Kanadan Ilja Kovaltšukin jatkoaikamaalilla 5–4. Pronssiottelussa Suomi voitti Ruotsin 4–0. Pistepörssin ykkönen ja paras maalintekijä oli Kanadan Dany Heatley (12+8=20), ja hänet valittiin kisojen parhaaksi pelaajaksi. Tähdistöjoukkueeseen valittiin Heatleyn lisäksi hyökkääjiksi Kanadan Rick Nash ja Venäjän Aleksandr Ovetškin, puolustajiksi Kanadan Mike Green ja Tšekin Tomáš Kaberle sekä maalivahdiksi Venäjän Jevgeni Nabokov.
* NHL:n mestaruuden voitti Detroit Red Wings, joka oli Stanley Cupin loppuotteluissa Pittsburgh Penguinsiä parempi otteluvoitoin 4–2. Pudotuspelien arvokkaimmaksi pelaajaksi valittiin Detroitin Henrik Zetterberg ja runkosarjan arvokkaimmaksi pelaajaksi Washington Capitalsin Aleksandr Ovetškin.

## Koripallo

* Pekingin olympialaisten miesten turnauksessa kultaa voitti Yhdysvallat, joka kukisti loppuottelussa Espanjan 118–107. Argentiina sijoittui pronssille. Naisten turnauksessa Yhdysvallat voitti kultaa, loppuottelun lukemin 92–65 hävinnyt Australia sai hopeaa ja Venäjä sijoittui pronssille.
* NBA:n loppuotteluissa Boston Celtics voitti Los Angeles Lakersin otteluvoitoin 4–2.  valittiin Los Angelesin Kobe Bryant ja  Bostonin Paul Pierce.

## Lentopallo

* Pekingin olympialaisten miesten turnauksessa kultaa voitti Yhdysvallat, joka kukisti loppuottelussa Brasilian eräluvuin 3–1. Venäjä sijoittui pronssille. Naisten turnauksessa Brasilia voitti kultaa, loppuottelun erälukemin 3–1 hävinnyt Yhdysvallat sai hopeaa ja Kiina sijoittui pronssille.

## Moottoripyöräily

* Mika Ahola voitti Enduron maailmanmestaruussarjan E1-luokassa.

## Nyrkkeily

* Ukrainan 37-vuotias Vitali Klytško nousi ammattinyrkkeilyn raskaan sarjan WBC-liiton maailmanmestariksi 11.10. Berliinissä voittamalla nigerialaisen Samuel Peterin teknisellä tyrmäyksellä kahdeksannessa erässä. Hänen veljensä Volodymyr Klytško piti hallussaan IBF-, WBO- ja IBO-liittojen raskaan sarjan maailmanmestaruutta.

## Paini

* Pekingin olympialaisissa miehet kilpailivat seitsemässä painoluokassa niin kreikkalais-roomalaisessa painimuodossa kuin vapaapainissakin ja naisilla oli neljä painoluokkaa vapaapainissa. Venäjä voitti kuusi kultamitalia ja sai seitsemännen uzbekistanilaisen Artur Taimazovin tultua hylätyksi vuosia myöhemmin tehdyn uuden dopingtestianalyysin perusteella. Kahteen kultamitaliin ylsivät Georgia ja Japani, joka oli paras maa naisten painissa.
* Naisten maailmanmestaruuskilpailut 11.–13.10. Tokiossa, Japanissa. Ohjelmassa oli seitsemän painoluokkaa. Japani voitti neljä kultamitalia. Saman kesän olympiavoittajista maailmanmestaruuden voitti Japanin Saori Yoshida.

## Salibandy

* Miesten maailmanmestaruuskilpailut 6.–14.12. Ostravassa ja Prahassa, Tšekissä. Loppuottelussa Suomi voitti Ruotsin jatkoajalla 7–6. Pronssiottelussa Sveitsi voitti Tšekin jatkoajalla 5–4.

## Suunnistus

* Maailmanmestaruuskilpailut 12.–20.7. Olomoucissa, Tšekissä. Suomen Minna Kauppi voitti kaksi kultaa, joista toisen viestissä. Suomi oli maista ainoa kahteen kultaan yltänyt.
* Euroopan-mestaruuskilpailut 25.5.–1.6. Ventspilsissa, Latviassa. Norjan Anne Margrethe Hausken voitti kaksi henkilökohtaista kultamitalia. Venäjän Dmitri Tsvetkovin kahdesta kultamitalista toinen tuli viestistä. Norjan ja Venäjän lisäksi Ruotsi voitti kaksi kultaa.
* Tiomila-viesti 26.–27.4. Märstassa, Ruotsissa. Norjalainen Kristiansand OK voitti miesten ja ruotsalainen Stora Tuna OK naisten viestin.
* Jukolan viesti 14.–15.6. Tampereella, Suomessa. Suomalainen Delta voitti miesten Jukolan ja ruotsalainen Domnarvets GoIF Venlojen viestin.

## Uinti

* Pekingin olympialaisten uintikilpailujen menestynein maa oli Yhdysvallat. Kaikkiaan mitaleille ylsi 21 maata. Yhdysvaltalainen Michael Phelps voitti ennätykselliset kahdeksan kultamitalia, joista kolme viesteissä. Kahteen henkilökohtaiseen kultamitaliin ylsivät japanilainen Kōsuke Kitajima, saksalainen Britta Steffen, britti Rebecca Adlington ja australialainen Stephanie Rice.

## Yleisurheilu

* Pekingin olympialaisten yleisurheilukilpailujen menestynein maa oli Yhdysvallat. Jamaikalainen Usain Bolt voitti pikajuoksut maailmanennätyksillä; 100 metrillä hänen aikansa oli 9,69 ja 200 metrillä 19,30. Jamaika voitti Bolt kolmannen osuuden juoksijanaan myös 4&nbsp;×&nbsp;100 metrin viestijuoksun maailmanennätyksellä 37,10 mutta joukkue hylättiin vuosia myöhemmin joukkueeseen kuuluneen Nesta Carterin jäätyä kiinni dopingin käytöstä. Henkilökohtaisten lajien tuplavoittajia olivat myös etiopialaiset kestävyysjuoksijat Kenenisa Bekele ja Tirunesh Dibaba. Maailmanennätyksiä paransivat Boltin lisäksi 3&nbsp;000 metrin estejuoksussa venäläinen Gulnara Samitova-Galkina ensimmäisellä yhdeksän minuutin alituksellaan 8.58,81 ja seiväshypyssä hänen maannaisensa Jelena Isinbajeva tuloksella 505.

## Katso myös
* Suomen urheilu 2008

## Lähteet
* 

### Viitteet